cyanic-selkie/wikianc huggingface dataset:
Natura 2000
Αντικείμενο ρύθμισης
Βάσει του LIFE, η Ένωση συγχρηματοδοτεί έργα για την προστασία του περιβάλλοντος σε όλα τα κράτη-μέλη. Σχεδόν ο μισός προϋπολογισμός του προγράμματος για την περίοδο 2000-2004, που ανήλθε σε 640 εκατ. ευρώ, διατίθεται για την προστασία της φύσης, ενώ δικαίωμα συμμετοχής έχουν και οι υποψήφιες προς ένταξη χώρες.
Παράλληλα με τον περιορισμό του εμπορίου με απειλούμενα είδη, η οδηγία προστασίας των πουλιών και η οδηγία για τη διατήρηση των φυσικών οικοτόπων και της άγριας πανίδας και χλωρίδας, βρίσκονται όπως αναφέρθηκε στο κέντρο του κοινοτικού δικαίου προστασίας της φύσης και των ειδών. Η τελευταία οδηγία είναι εκείνη που προβλέπει την ίδρυση ενός ευρωπαϊκού δικτύου βιοτόπων με την ένδειξη «Natura 2000», στο οποίο εντάσσονται και οι περιοχές που περιλαμβάνονται στην οδηγία προστασίας των πουλιών. Η Natura 2000 στηρίζεται στη διαπίστωση ότι η προστασία των βιοτόπων αποτελεί τη βάση για μια επιτυχή προστασία των ειδών. Οι δύο οδηγίες παρότι διατηρούν τη νομική αυτοτέλειά τους είναι στην ουσία αλληλένδετες, ενώ σε πολλά σημεία επικαλύπτονται με την οδηγία των οικοτόπων να αναθεωρεί την οδηγία για τα άγρια πτηνά σε κάποια σημεία της, αποτελώντας έτσι ένα συνεκτικό σύνολο. Σύμφωνα με την άποψη του γενικού εισαγγελέα στην υπόθεση «Lappel Bank», «ο στενός σύνδεσμος των δύο αυτών οδηγιών προκύπτει σαφώς από το προοίμιο της οδηγίας περί των οικοτόπων, και συγκεκριμένα από την έβδομη και δέκατη πέμπτη αιτιολογική σκέψη, καθώς και από τα άρθρα 3 παρ. 1 και 7 της οδηγίας αυτής».
Natura 2000 και Ελληνικός Ορυκτός Πλούτος
Η επεξεργασία των δεδομένων της βάσης γεωχωρικών δεδομένων που τηρείται από το ΥΠΕΝ/Γεν. Δνση Ορυκτών Πρώτων Υλών (www.latomet.gr), μας πληροφορεί ότι το ποσοστό στο σύνολο της εξορυκτικής δραστηριότητας συμπεριλαμβανομένων και των χώρων που διαθέτουν μεταλλευτικά δικαιώματα, εντός του δικτύου, είναι 30-35%. Δηλαδή το 30-35% της έκτασης του αποθεματικού δυναμικού Ορυκτών Πρώτων Υλών που προορίζεται για έρευνα ή/και αξιοποίηση είναι μέσα στο δίκτυο «Natura 2000». Και μάλιστα χωρίς να συμπεριλαμβάνονται οι χώροι που σχετίζονται με τα υπό εκμετάλλευση κοιτάσματα των υδρογονανθράκων (στο Θρακικό πέλαγος), ούτε των περιοχών όπου διενεργείται γεωφυσική/σεισμική έρευνα (με ενδεχόμενη στο μέλλον εκμετάλλευση π.χ. στο Ιόνιο) ούτε φυσικά του συνόλου των πετρελαιοπιθανών περιοχών, οι οποίες παρουσιάζουν σημαντική επικάλυψη κυρίως με μεγάλες περιοχές των χωρικών μας υδάτων τόσο εντός όσο και εκτός «Natura 2000».
Δείτε επίσης
Κατηγορία:Προστατευόμενες φυσικές περιοχές Κατηγορία:Δίκαιο περιβάλλοντος
Επαρχία Ζιργιάν
Η επαρχία Ζιργιάν (Зырян ауданы, Zıryan awdanı, زىريان اۋدانى)είναι μια επαρχή της περιφέρειας του Ανατολικού Καζακστάν στο ανατολικό Καζακστάν. Το διοικητικό κέντρο της επαρχίας είναι το Ζιργιανόβσκ. Πληθυσμός: 35,281 (2013 εκτίμηση) ; 38,352 (2009 αποτελεσμάτων της Απογραφής) ; 49,833 (1999 αποτελεσμάτων της Απογραφής).
Παραπομπές
Ζιργιαν
Αρεβαντάστ
Το Αρεβαντάστ (αρμενικά: Արևադաշտ) είναι αγροτική κοινότητα του μαρζ του Αρμαβίρ, στην Αρμενία. Το 2009, αριθμούσε 351 κατοίκους.
Παραπομπές
Κατηγορία:Αγροτικές κοινότητες του Αρμαβίρ
Μπρίνια Ηλείας
Τα Μπρίνια Ηλείας είναι παραθαλάσσιος οικισμός  με 148 κατοίκους (απογραφή 2011). Βρίσκεται 60 χλμ βορειοδυτικά του Πύργου Ηλείας σε υψόμετρο 5 μέτρα. Ανήκει στο τοπικό διαμέρισμα Μανολάδος. Μετά την εφαρμογή του προγράμματος Καλλικράτης εντάχθηκε στο Δήμο Ανδραβίδας - Κυλλήνης του νομού Ηλείας. Την περίοδο 1997-2010 με το πρόγραμμα Καποδίστριας υπαγόταν στο Δήμο Βουπρασίας.
Βρίσκεται στον κόλπο της Κυλλήνης, και στην παραλία της γεννούν αυγά οι χελώνες καρέτα-καρέτα. Η παραλία είναι αμμώδης και η υποθαλάσσια βλάστηση είναι κυρίως τοπικά λιβάδια φανερόγαμων.
Εξωτερικοί σύνδεσμοι
Κατηγορία:Δήμος Ανδραβίδας - Κυλλήνης Κατηγορία:Χωριά του νομού Ηλείας Κατηγορία:Δήμος Βουπρασίας Κατηγορία:Εθνικό Πάρκο υγροτόπων Κοτυχίου Στροφυλιάς
Κορομηλιά Κιλκίς
Για οικισμούς στην Ελλάδα με το ίδιο όνομα δείτε το λήμμα: Κορομηλιά (αποσαφήνιση)
Η Κορομηλιά, επίσημα Κορομηλέα, είναι ημιορεινό χωριό του Κιλκίς σε υψόμετρο 240 μέτρων. Αναφέρεται και με το όνομα Κορομηλιές. .
Γεωγραφία - Ιστορία
Η Κορομηλιά βρίσκεται βόρεια της πόλης του Κιλκίς σε απόσταση 10 χλμ. και απέχει 65 χλμ. βόρεια της Θεσσαλονίκης. Η παλιά ονομασία του χωριού, από την εποχή της τουρκοκρατίας, ήταν Ερεκελί ή Ερεκλή και αναφέρεται το 1919 στο ΦΕΚ 48Α-05/03/1919 να προσαρτάται στην τότε κοινότητα Δουρακλή (Πλαγιάς). Μετονομάστηκε σε κορομηλιές το 1927. Σύμφωνα με το πρόγραμμα Καλλικράτης, μαζί με την Πλαγιά και την Αγία Κυριακή αποτελούν την τοπική κοινότητα Πλαγιάς που ανήκει στη δημοτική ενότητα Χέρσου του δήμου Κιλκίς και σύμφωνα με την απογραφή 2011 έχει πληθυσμό 370 μόνιμους κατοίκους.
Παραπομπές
Κατηγορία:Δήμος Κιλκίς Κατηγορία:Χωριά του νομού Κιλκίς
Πλέι-Οφ NBA 2020
Τα Πλέι-Οφ του NBA διεξάγονται κάθε χρόνο μετά την κανονική περίοδο για να καθοριστεί ο πρωταθλητής της σεζόν στο κορυφαίο πρωτάθλημα καλαθοσφαίρισης ανδρών των ΗΠΑ. Λόγω της πανδημίας του κορωνοϊού η οποία προκάλεσε την μακρά διακοπή της κανονικής διάρκειας τα Playoffs ξεκίνησαν στις 17 Αυγούστου 2020 και ολοκληρώθηκαν στις 12 Οκτωβρίου 2020.
Τρόπος διεξαγωγής
Στα Πλέι Οφ προκρίθηκαν οι 8 πρώτες ομάδες από κάθε περιφέρεια του NBA (δυτική και ανατολική). Σε κάθε περιφέρεια, οι 8 ομάδες παίζουν μεταξύ τους σειρές αγώνων μέχρι εν τέλει να μείνει 1 ομάδα από κάθε περιφέρεια και αυτές οι 2 ομάδες θα αναμετρηθούν στου Τελικούς του NBA και ο νικητής θα κατακτήσει το πρωτάθλημα. Σε όλες τις σειρές αγώνων νικήτρια είναι η ομάδα που φτάνει τις 4 νίκες. Πλεονέκτημα έδρας έχει η ομάδα που είχε καλύτερο ρεκόρ στην κανονική διάρκεια όμως στα φετινά Playoffs υφίσταται μόνο στα χαρτιά καθώς όλοι οι αγώνες διεξάγονται κεκλεισμένων των θυρών σε γήπεδα στο Ορλάντο λόγω της πανδημίας του κορωνοϊού.
Ανατολική Περιφέρεια
Όλες οι ώρες είναι σε τοπική ώρα, δηλαδή στη ζώνη ώρας του Ορλάντο. Δίπλα στην ώρα αναγράφεται και η ζώνη ώρας. Με αστερίσκο είναι οι αγώνες που μπορεί να μην χρειαστεί να γίνουν.
Δείτε επίσης
NBA 2019-20
Παραπομπές
2019
Λούιστον (Μέιν)
Το Λούιστον (Lewiston, επισήμως City of Lewiston, Maine) είναι η δεύτερη μεγαλύτερη (σε πληθυσμό) πόλη στην πολιτεία Μέιν των βορειοανατολικών ΗΠΑ, ευρισκόμενη στο κέντρο της Κομητεία Αντρόσκογκιν. Το Λούιστον βρίσκεται περίπου στο μέσο της ευθείας που ενώνει την πρωτεύουσα του Μέιν Αουγκούστα με το Πόρτλαντ, τη μεγαλύτερη σε πληθυσμό πόλη του Μέιν.
Το Λούιστον ασκεί σημαντική επίδραση στην πολυμορφία, τον θρησκευτικό πλουραλισμό, το εμπόριο, την εκπαίδευση και την οικονομία του Μέιν. Είναι γνωστό για το σχετικώς χαμηλό κόστος ζωής, τον σημαντικό βαθμό πρόσβασης σε ιατρική περίθαλψη και την εξαιρετικά μικρή εγκληματικότητα. Παρά το ότι η πρώτη σε χρήση γλώσσα στην πόλη είναι η αγγλική, το Λούιστον φιλοξενεί τον μεγαλύτερο γαλλόφωνο πληθυσμό στις ΗΠΑ, ενώ έρχεται δεύτερο σε ποσοστό γαλλόφωνων στις ΗΠΑ μετά την Ενορία Σαιν Μάρτιν (Λουιζιάνα).
1486
Η τρέχουσα σελίδα αφορά το έτος 1486 κατά το Γρηγοριανό ημερολόγιο
Λούιστον (Μέιν)
Ο πρώτος αναφερόμενος (το 1669) πληθυσμός στην περιοχή ανήκε στη φυλή των Ινδιάνων Αντρόσκογκιν (Androscoggin). Στα τέλη του 18ου αιώνα, η περιοχή του Λούιστον (που τότε ανήκε στη Μασαχουσέτη και όχι στο Μέιν) κατοικήθηκε σταδιακά και από οικογένειες από το γαλλόφωνο Κεμπέκ του γειτονικού Καναδά, αναγνωριζόμενο ως πόλη με το πρόδρομο του σημερινού της όνομα Λούισταουν το έτος 1795. Η παρουσία του Ποταμού Αντρόσκογκιν και των Καταρρακτών του Λούισταουν κατέστησαν την πόλη ελκυστική για μεταποιητικές επιχειρήσεις και τη χρήση της υδραυλικής ενέργειας. Τα εγκαίνια του σιδηροδρόμου ως τη Βοστώνη και η ακμή του μεγιστάνα της υφασματοβιομηχανίας Μπέντζαμιν Μπέιτς (Benjamin Bates IV, 1808-1878) προκάλεσαν ταχεία οικονομική ανάπτυξη, παρόμοια με εκείνη του Ουόρστερ της Μασαχουσέτης και του Κόνκορντ του Νιου Χάμσαϊρ. Αυτή προκάλεσε με τη σειρά της την εγκατάσταση χιλιάδων γαλλόφωνων μεταναστών από το Κεμπέκ, με τον πληθυσμό να αυξάνεται από 1.801 το έτος 1840 σε 21.701 το 1890. Το 1855 ο τοπικός ιεροκήρυκας Όρεν Μπέρμπανκ Τσένεϋ (Oren Burbank Cheney) ίδρυσε στην πόλη το Κολέγιο Μπέιτς, το πρώτο μικτό Α.Ε.Ι. (αρρένων και θηλέων) σε ολόκληρη τη Νέα Αγγλία και ένα από τα πρώτα που δέχθηκε μαύρους φοιτητές. Το Λούισταουν συνδέθηκε γρήγορα με τη φιλελεύθερη παιδεία και έγινε δήμος με το νέο όνομα Λούιστον το 1864.
1486
Θάνατοι
Κατηγορία:Έτη
Λούιστον (Μέιν)
Η πόλη διαθέτει τον μοναδικό ναό σε ρυθμό βασιλικής σε όλο το Μέιν, τη Βασιλική των Αγίων Πέτρου και Παύλου, που υπάγεται στη Ρωμαιοκαθολική Επισκοπή του Πόρτλαντ. Σήμερα το Λούιστον έχει 5 κολέγια και πανεπιστήμια, 44 σημεία στον Εθνικό Κατάλογο Ιστορικών Τόπων των ΗΠΑ, το Μουσείο Τέχνης του Κολεγίου Μπέιτς (BCMoA) και δύο σημαντικά γενικά νοσοκομεία.
Παραπομπές
Λουιστον
Σαιν-Ζιρόν (Αριέζ)
Το Σαιν-Ζιρόν (Γαλλικά: Saint-Girons, στα γασκωνικά Sent Gironç) είναι γαλλική κοινότητα στο νομό Αριέζ, στη διοικητική περιοχή Οξιτανία, στα νοτιοδυτικά της Γαλλίας, κοντά στα σύνορα με την Ισπανία.
Έχει πληθυσμό 6.383 κατοίκους (2017). Οι κάτοικοι αναφέρονται ως Σαιν-Ζιροναί (ζ).
Είναι μέρος της κοινότητας δήμων Κουζεράν-Πυρηναία και του περιφερειακού φυσικού πάρκου των Αριέζ-Πυρηναίων.
Γεωγραφικά στοιχεία
αριστερά|μικρογραφία|250x250εσ|Η παλιά γέφυρα και η εκκλησία Σαιν-Ζιρόν μικρογραφία|Η εκκλησία Σαιν-Ζιρόν στον ποταμό Σαλά Η κοινότητα Σαιν-Ζιρόν βρίσκεται στο δυτικό τμήμα του νομού Αριέζ, στη διοικητική περιοχή Οξιτανία, στα νοτιοδυτικά της Γαλλίας, κοντά στα σύνορα με την Ισπανία.
Είναι η μία από τις δύο υπονομαρχίες του νομού, η άλλη είναι η κοινότητα Παμιέ.
Έχει πληθυσμό 6.383 κατοίκους (2017) και η ευρύτερη αστική περιοχή της συγκεντρώνει 9.818 κατοίκους (2017).
Η κοινότητα Σαιν-Ζιρόν είναι χτισμένη στις όχθες του ποταμού Σαλά, στη συμβολή του με τους παραποτάμους του Λε και Μπω. Βρίσκεται στα κεντρικά Πυρηναία στο κέντρο λεκανοπεδίου, ανάμεσα σε βουνά, πεδιάδες και λόφους. Η γεωγραφική θέση της πόλης την κάνει σημαντικό σταυροδρόμι ανάμεσα στο βουνό και τους πρόποδές του και στην προέκταση της κοιλάδας του ποταμού Γαρούνα και της Τουλούζης προς τα βόρεια και ευρύτερα μεταξύ της Μεσογείου και του Ατλαντικού.
Η έκταση είναι 19,13 τετραγωνικά χιλιόμετρα και το υψόμετρο κυμαίνεται ανάμεσα στα 387 και 1200 μέτρα.
Το Σαιν-Ζιρόν έχει ήπιο και ζεστό ωκεάνιο κλίμα, συχνά παρουσιάζονται ακραίες θερμοκρασίες λόγω της εσωτερικής θέσης της πόλης.
Ιστορία
Η πόλη πήρε το όνομά του από τον Άγιο Ζιρόν, έναν άγιο από τα Λαντ που κατά τον 5ο αιώνα εκχριστιάνισε την περιοχή. Τον 9ο αιώνα κάποια από τα λείψανα του θεωρείται ότι θάφτηκαν στην εκκλησία του Αγίου Ζιρόν, γύρω από την οποία αναπτύχθηκε αργότερα η πόλη.
Από τα αρχαία χρόνια, ο δρόμος του αλατιού, που διέτρεχε τους πρόποδες των Πυρηναίων, περνούσε από το Σαιν-Ζιρόν. Σήμερα, η πόλη βρίσκεται στη διαδρομή που συνδέει το νότο της γαλλικής Ακουιτανίας με την ισπανική Καταλονία μέσω των σηράγγων Puymorens και Cadi.
Κατά τη διάρκεια της Γαλλικής επανάστασης, η πόλη ονομάστηκε προσωρινά Λυνόκ.
Αξιοθέατα και μνημεία
μικρογραφία|250x250εσ|Το κάστρο των υποκομήτων του Κουζεράν μικρογραφία|Η οδός Σαιν Βαλιέ
Παραπομπές
Κατηγορία:Πόλεις της Γαλλίας Κατηγορία:Οξιτανία Κατηγορία:Υπονομαρχίες της Γαλλίας
Αϊλέου
Το Αϊλέου (πορτογαλικά και τετούμ: Aileu) είναι ένα από τα 13 διαμερίσματα του Ανατολικού Τιμόρ. Ανήκει στην Λόρο Μούνου. Βρίσκεται κεντρο-δυτικά του Ανατολικού Τιμόρ και δυτικά της Λόρεο Μούνου. Πρωτεύουσα είναι η Αϊλέου. Έχει έκταση 729 τ.χλμ. (281 τ.μ.) (ένατο μεγαλύτερο) και πληθυσμό 37.926 κατοίκων (απογραφή 2004) (μικρότερο). Στο παρελθόν το Αϊλέου ήταν μέρος του Ντίλι.
Μερικές σημαντικές πόλεις είναι η Αϊλέου, η Λαουλάρα, η Λεκιντόε, η Ρεμέξιο, η Ασσιρίμου, η Μπαντουντάτο, η Φαχίρια, η Χοχολάου, η Λαάε, η Λαούσι, η Λιουράι, η Σαμπόρια, η Σελόι Κράικ, η Σελόι Μαλέρε, η Κοτολάου, η Φατίσι, η Μαδαμπένο και η Ταλίτου.
Συνορεύει στα βόρεια με το Ντίλι, στα βορειοδυτικά με την Λικιζά, στα δυτικά με την Ερμέρα, στα ανατολικά με το Μανατούτο, στα νοτιοδυτικά με το Αϊνάρο και στα νοτιοανατολικά με το Μαναφουάι.
Διαιρείται σε 4 επαρχίες: Αϊλέου, Λαουλάρα, Λεκιντόε και Ρεμέξιο.
Γεωγραφία
Το Αϊλέου βρίσκεται κεντρο-δυτικά του Ανατολικού Τιμόρ και δυτικά της Λόρεο Μούνου. Συνορεύει στα βόρεια με το Ντίλι, στα βορειοδυτικά με την Λικιζά, στα δυτικά με την Ερμέρα, στα ανατολικά με το Μανατούτο, στα νοτιοδυτικά με το Αϊνάρο και στα νοτιοανατολικά με το Μαναφουάι. Είναι το ένατο μεγαλύτερο διαμέρισμα του Ανατολικού Τιμόρ με συνολική έκταση 729 τ.χλμ. (281 τ.μ.) (ένατο μεγαλύτερο).
Επαρχίες
thumb|right|250px|Οι τέσσερις επαρχίες του Αϊλέου
Η Αϊλέου διαιρείται σε 4 ομώνυμες επαρχίες: Αϊλέου, Λαουλάρα, Λεκιντόε και Ρεμέξιο.
Ο ακόλουθος πίνακας δείχνει τον πληθυσμό κάθε μίας από τις 4 επαρχίες, την πορτογαλική και την τετούμ ονομασία της, καθώς και μια εικόνα:
Δήμοι
Αϊλέου
Λαουλάρα
Λεκιντόε
Ρεξέμιο
Πόλεις
Εκτός από την πρωτεύουσα, Αϊλέου, άλλες πόλεις είναι η Λαουλάρα, η Λεκιντόε, η Ρεμέξιο, η Ασσιρίμου, η Μπαντουντάτο, η Φαχίρια, η Χοχολάου, η Λαάε, η Λαούσι, η Λιουράι, η Σαμπόρια, η Σελόι Κράικ, η Σελόι Μαλέρε, η Κοτολάου, η Φατίσι, η Μαδαμπένο, η Ταλίτου, η Τοουμέτα, η Ακουμπιλιτόο, η Μπερελάου, η Μπετουλάου, η Φαϊσόι, η Μανουκάσσα, η Ναμολέσσο, η Ακουμάου, η Φαδαμπλόκο, η Φατουράσα, η Χαουτόο, η Λιουράι, η Μαουμέτα και η Τουλατακεο.
Ιστορία
Στο παρελθόν το Αϊλέου ήταν μέρος του Ντίλι.
Δημογραφία
Το Αϊλέου, σύμφωνα με την απογραφή του 2004, είχε 37.926 κατοίκους. Η πυκνότητα ήταν 52.02 ανά τετραγωνικό χιλιόμετρο (134.74 ανά τετραγωνικό μέτρο. Είναι σε πληθυσμό το μικρότερο διαμέρισμα του Ανατολικού Τιμόρ.
Παραπομπές
Κατηγορία:Διαμερίσματα του Ανατολικού Τιμόρ
Σαρλ Μαρί ντε Λα Κονταμίν
Ο Σαρλ Μαρί ντε Λα Κονταμέν (Charles Marie de La Condamine, 28 Ιανουαρίου 1701 – 4 Φεβρουαρίου 1774) ήταν Γάλλος εξερευνητής, γεωγράφος και μαθηματικός. Πέρασε δέκα έτη στη χώρα του Ισημερινού (τότε ισπανικό έδαφος) μετρώντας το μήκος μιας μοίρας γεωγραφικού πλάτους (μεσημβρινού) στον γήινο ισημερινό και συντάσσοντας τον πρώτο χάρτη της Amazon βασιζόμενος σε αστρονομικές παρατηρήσεις. Επιπλέον, ήταν συγγραφέας λημμάτων της Εγκυκλοπαιδείας.
Βιογραφία
Ο Σαρλ Μαρί γεννήθηκε στο Παρίσι και ήταν γιος των εύπορων γονέων Σαρλ ντε Λα Κονταμέν και Λουίζ Μαργκερίτ. Σπούδασε στο Κολέγιο «Λουδοβίκος ο Μέγας», όπου έλαβε μόρφωση τόσο στα φιλολογικά μαθήματα. όσο και στα μαθηματικά. Μετά τη περάτωση των σπουδών του κατατάχθηκε στον στρατό και πολέμησε στον πόλεμο κατά της Ισπανίας (1719). Μετά την επιστροφή του από τον πόλεμο, γνωρίστηκε με επιστημονικούς κύκλους στο Παρίσι. Στις 12 Δεκεμβρίου 1730 προσλήφθηκε στη γαλλική Ακαδημία Επιστημών, όπου διορίσθηκε επίκουρος χημικός.
Το 1729 ο Λα Κονταμέν και ο φίλος του Βολταίρος εκμεταλλεύθηκαν ένα «παραθυράκι» στους κανονισμούς της λοταρίας της γαλλικής κυβερνήσεως και απεκόμισαν έτσι μεγάλα κέρδη.
Τον Μάιο του 1731 ο Λα Κονταμέν απέπλευσε με την Αγγλική Εταιρεία της Ανατολής για την Κωνσταντινούπολη, όπου παρέμεινε επί πέντε μήνες. Επιστρέφοντας από το Παρίσι, υπέβαλε τον Νοέμβριο του 1732 μία εργασία στην Ακαδημία με τον τίτλο «Μαθηματικές και φυσικές παρατηρήσεις που έγιναν κατά τη διάρκεια μιας επισκέψεως στο Λεβάντε το 1731 και το 1732».
Τρία έτη αργότερα, ο Λα Κονταμέν εντάχθηκε στη «Γαλλική γεωδαιτική αποστολή» στη Νότια Αμερική, που είχε σκοπό την παρατηρησιακή επαλήθευση της υποθέσεως του Ισαάκ Νεύτωνα ότι η Γη δεν είναι μία τέλεια σφαίρα, αλλά είναι πεπλατυσμένη στην περιοχή των πόλων και διογκωμένη στην περιοχή του ισημερινού της. Αυτός ο ισχυρισμός του Νεύτωνα είχε δημιουργήσει μεγάλη συζήτηση ανάμεσα στους Γάλλους επιστήμονες. Οι Πιερ Λουί Μωπερτυΐ, Αλεξίς Κλαιρώ και Πιερ Σαρλ Λεμονιέ ταξίδεψαν στη Λαπωνία για να μετρήσουν το μήκος τόξου αρκετών μοιρών κάθετα στον αρκτικό κύκλο, ενώ οι Λουί Γκοντέν, Πιερ Μπουγκέ και Λα Κονταμέν στάλθηκαν στη Νότια Αμερική, ώστε να εκτελέσουν παρόμοιες μετρήσεις περί τον ισημερινό.
Στη Νότια Αμερική
Στις 16 Μαΐου 1735 ο Λα Κονταμέν και οι άλλοι δύο επιστήμονες απέπλευσαν από τη Λα Ροσέλ συνοδευόμενοι και από έναν βοτανολόγο, τον Ζοζέφ ντε Ζυσιέ. Μετά από στάσεις στη Μαρτινίκα, το Σαιν-Ντομίνγκ (σημερινή Αϊτή) και την Καρταχένα (Κολομβία), έφθασαν στον Παναμά, όπου διέσχισαν την αμερικανική ήπειρο. Τελικώς στις 10 Μαρτίου 1736 η αποστολή έφθασε στο λιμάνι Μάντα του Ειρηνικού Ωκεανού. Οι σχέσεις του Λα Κονταμέν με τους συναδέλφους του δεν ήταν καλές. Η αποστολή συνάντησε πολλές δυσκολίες και τελικώς ο Λα Κονταμέν χώρισε από τους υπόλοιπους και συνέχισε μόνος του μέχρι το Κίτο, ακολουθώντας τον ποταμό Εσμεράλδας, καθιστάμενος ο πρώτος Ευρωπαίος που είδε το φυσικό καουτσούκ, στη διαδρομή αυτή. Παρουσίασε αργότερα δείγματα της ουσίας στη γαλλική Ακαδημία Επιστημών και το 1751 παρουσίασε μία εργασία του βοτανολόγου Φρανσουά Φρενώ (François Fresneau) στην Ακαδημία, που περιέγραφε πολλές από τις ιδιότητες του καουτσούκ (η πρώτη επιστημονική εργασία με θέμα το καουτσούκ). Ο Λα Κονταμέν ξανασυναντήθηκε με την ομάδα στις 4 Ιουνίου 1736 στο Κίτο.
Το τόξο μεσημβρινού που επέλεξαν να μετρήσουν ο Λα Κονταμέν και οι συνάδελφοί του περνούσε από μία κοιλάδα κάθετη στον ισημερινό, που εκτεινόταν από το Κίτο στα βόρεια μέχρι την Κουένκα στα νότια. Οι επιστήμονες εκτέλεσαν μετρήσεις τριγωνισμού επί έναν μήνα στα υψίπεδα του Yaruqui (3 Οκτωβρίου έως 3 Νοεμβρίου 1736) και μετά επέστρεψαν στο Κίτο. Εκεί διαπίστωσαν ότι η οικονομική ενίσχυση που περίμεναν από το Παρίσι δεν είχε φθάσει ακόμα. Αλλά ο Λα Κονταμέν είχε προνοήσει να κάνει μία κατάθεση σε τράπεζα στη Λίμα και έτσι ταξίδεψε μέχρι εκεί στις αρχές του 1737 για να «σηκώσει» τα χρήματα. Επεμήκυνε αυτό το ταξίδι ώστε να μελετήσει το δένδρο κιγχόνη με τον φαρμακευτικό φλοιό (που περιέχει το ισχυρό ανθελονοσιακό φάρμακο κινίνη), ένα φυτό ελάχιστα γνωστό στη Ευρώπη εκείνη την εποχή.
Μετά την επιστροφή του στο Κίτο, στις 20 Ιουνίου 1737, ο Λα Κονταμέν βρήκε τον Γκοντέν να αρνείται να αποκαλύψει τα αποτελέσματά του, οπότε ένωσε τις δυνάμεις του με τον Μπουγκέ. Οι δυο τους συνέχισαν τις μετρήσεις τους στην ορεινή και δύσβατη περιοχή πάνω από το Κίτο. Τον Δεκέμβριο του 1741 ο Μπουγκέ βρήκε ένα λάθος σε έναν υπολογισμό του Λα Κονταμέν, οι δύο εξερευνητές μάλωσαν και σταμάτησαν να μιλούν ο ένας στον άλλον. Ωστόσο, εργαζόμενοι χωριστά, οι δυο τους ολοκλήρωσαν το πρόγραμμα τον Μάιο του 1743. thumb|right|Ο Λα Κονταμέν το 1760, έργο του Carmontelle
Η επιστροφή στην Ευρώπη
Η ανεπαρκής χρηματοδότηση εμπόδισε την απευθείας επιστροφή στη Γαλλία. Ο Λα Κονταμέν επέλεξε έτσι να επιστρέψει κατεβαίνοντας τον Αμαζόνιο ποταμό, μια διαδρομή μακρύτερη και πιο επικίνδυνη. Ωστόσο έτσι πραγματοποίησε την πρώτη επιστημονική εξερεύνηση του Αμαζονίου και βγήκε στον Ατλαντικό Ωκεανό στις 19 Σεπτεμβρίου 1743 έχοντας διεξαγάγει στη διαδρομή παρατηρήσεις γεωγραφικές-τοπογραφικές, αλλά και αστρονομικές. Πραγματοποίησε επίσης κάποιες βοτανικές μελέτες, ιδίως για την κιγχόνη και το καουτσουκόδενδρο (Hevea brasiliensis).
Τον Φεβρουάριο του 1744 ο Λα Κονταμέν έφθασε στην Καγιέν, την πρωτεύουσα της Γαλλικής Γουιάνας. Δεν απετόλμησε να ταξιδέψει στη Γαλλία με γαλλικό εμπορικό πλοίο επειδή η Γαλλία βρισκόταν σε εμπόλεμη κατάσταση (τον Πόλεμο της Αυστριακής Διαδοχής του 1740-1748), παρά είχε την υπομονή να περιμένει επί 5 μήνες ώσπου μπόρεσε να φύγει με ολλανδικό πλοίο. Αλλά και πάλι έκανε καλή χρήση του χρόνου αναμονής, παρατηρώντας και καταγράφοντας γεωγραφικά, βιολογικά και εθνολογικά δεδομένα. Αποπλέοντας από την Καγιέν τον Αύγουστο του 1744, έφθασε στο Amsterdam στις 30 Νοεμβρίου 1744, όπου παρέμεινε για λίγο και τελικώς επέστρεψε στο Παρίσι τον Φεβρουάριο του 1745. Είχε φέρει μαζί του πολλές σημειώσεις, δείγματα φυσικής ιστορίας και έργα τέχνης που δώρισε στον γνωστό φυσιοδίφη Μπυφόν.
Οι Λα Κονταμέν και Μπουγκέ δεν συμφιλιώθηκαν τόσο ώστε να συγγράψουν μία κοινή δημοσίευση μέχρι τον θάνατο του Μπουγκέ το 1758. Το άλλο μέλος της αποστολής, ο Γκοντέν, πέθανε επίσης σχετικώς σύντομα, το 1760. Το μόνο επιζόν μέλος, ο Λα Κονταμέν, πιστώθηκε έτσι το μεγαλύτερο μέρος των κατορθωμάτων της αποστολής (που έτυχε μεγάλης δημοσιότητας στη Γαλλία), καθώς ήταν και ταλαντούχος συγγραφέας και εκλαϊκευτής.
Αργότερα ο Λα Κονταμέν επισκέφθηκε τη Ρώμη, όπου έκανε προσεκτικές μετρήσεις των αρχαίων κτισμάτων, αποβλέποντας στον ακριβή προσδιορισμό του μήκους του ποδός της Ρωμαϊκής Αυτοκρατορίας. Επιπλέον έγραψε υπέρ της ανοσοποιήσεως και περί άλλων θεμάτων, κυρίως σχετιζόμενων με τα όσα απεκόμισε από τη Νότια Αμερική.
Ο Λα Κονταμέν είχε κολλήσει ευλογιά στα νιάτα του, γεγονός που τον έκανε να λάβει μέρος στη συζήτηση για τον εμβολιασμό κατά της νόσου. Βοηθούμενος από τη συγγραφική του ικανότητα, παρουσίασε αρκετές ανακοινώσεις στην Ακαδημία Επιστημών, στις οποίες υπερασπίσθηκε τις απόψεις του με πάθος.
Ο Σαρλ Μαρί ντε Λα Κονταμέν έγινε εταίρος της Βασιλικής Εταιρείας του Λονδίνου και αντεπιστέλλον μέλος των Ακαδημιών του Βερολίνου, της Αγίας Πετρουπόλεως και της Μπολόνια, ενώ εκλέχθηκε μέλος της γαλλικής Ακαδημίας Επιστημών στις 29 Νοεμβρίου 1760. Τον Αύγουστο του 1756 πήρε ως σύζυγό του, μετά από ειδική άδεια του Πάπα, την ανεψιά του Σαρλότ Μπουζιέ. Ο Λα Κονταμέν είχε πολλούς φίλους, ο στενότερος εκ των οποίων ήταν ο Πιερ Λουί Μωπερτυΐ, στον οποίο κληροδότησε τις σημειώσεις του. Ο Λα Κονταμέν πέθανε στο Παρίσι σε ηλικία 73 ετών, μετά από μία εγχείρηση κήλης.
Μερικά έργα του
thumb|Mesure des trois premiers degrés du méridien dans l'hémisphere austral, 1751
Πηγές
Κατηγορία:Γάλλοι γεωγράφοι Κατηγορία:Γάλλοι εξερευνητές Κατηγορία:Εξερευνητές της Νότιας Αμερικής Κατηγορία:Γάλλοι ακαδημαϊκοί Κατηγορία:Μέλη της Ακαδημίας Επιστημών (Γαλλία) Κατηγορία:Εγκυκλοπαιδιστές
Κάρι (ταινία 2002)
Η Άντζελα Μπέτις και η Πατρίσια Κλάρκσον αντικαθιστούν τις ηθοποιούς Σίσι Σπέισεκ και Πάιπερ Λόρι στους ρόλους της τηλεκινητικής Κάρι Γουάιτ και της θρησκευτικά φανατικής μητέρας της, Μάργκαρετ. Το τέλος της ταινίας είχε αλλάξει από εκείνο του βιβλίου του Κινγκ λόγω του ότι αρχικά θα ακολουθούσε μια τηλεοπτική σειρά-συνέχεια της ταινίας για την Κάρι να δραπετεύει στη Φλόριντα όπου προσπαθεί να βοηθήσει τηλεκινητικά παιδιά. Λόγω χαμηλών ψήφων, η σειρά δεν πραγματοποιήθηκε.
Διανομή ρόλων
{|class="wikitable" !align="left"|Χαρακτήρες !align="center"|Ηθοποιοί
Πλοκή ταινίας
Ο ντετέκτιβ Τζον Μαλκέιχι συγκεντρώνει επιζώντες του Μαύρου Χορού στο αστυνομικό τμήμα, και ανακαλύπτει την ιστορία της Κάρι Γουάιτ. Όπως και στην πρωτότυπη ταινία αλλά και στο μυθιστόρημα, η Κάρι είναι μια μόνη και ντροπαλή νεαρή δεκαεφτάχρονη έφηβη, καταπιεσμένη από τη φανατικά χριστιανή τυρρανική μητέρα της, Μάργκαρετ, η οποία από την στιμγή που θεωρεί την συνουσία Αμαρτία, θεωρεί την ίδια της την κόρη σπέρμα του διαβόλου και προσπαθεί να την απομακρύνει από τις άλλες διάφορες "αμαρτίες" στον σημερινό κόσμο. Αλλά φεύγοντας από το Πουργατορία-σπίτι, καταφθάνει στο σχολείο-κόλαση, καθώς οι συμμαθητές και συμμαθήτριές της την εξευτελούν μέχρι δακρύων, ενώ αυτοί που δεν κάνουν το ίδιο, την αγνοούν παντελώς. Όμως η Κάρι, από τη στιγμή της γέννας της, είχε κληρονομίσει τηλεκινιτικές ικανότητες, οι οποίες δεν γίνονται αντιληπτές σε εκείνη μέχρι την πρώτη της περίοδο, η οποία δυστυχώς εμφανίζεται στο ντους του σχολείου μετά την πρωινή γυμναστική.
Απροετοίμαστη και χωρίς ιδέα για το τι είναι η περίοδος, πιστεύει πως πεθαίνει από σοβαρή αιμορραγία και αντιδρά υστερικά. Κορίτσια από τα αποδυτήρια εμφανίζονται και την εξευτελίζουν δυνατά, μέχρι που η δασκάλα της γυμναστικής Δις Ντέζαρντιν καταφθάνει και παίρνει το μέρος της Κάρι. Στο δρόμο της στο σπίτι, η Κάρι χρησιμοποιεί τις δυνάμεις της για να κτυπήσει σε ένα δέντρο ένα αγόρι που την περιπαίζει. Καταφθάνοντας στο σπίτι, θυμάται το γεγονός όταν ήταν νεαρής ηλικίας και προκάλεσε μια βροχή μετεωριτών στο σπίτι όταν η μητέρα της την έπιασε στα πράσα να μιλάει με την κόρη της γειτόνισσας (την οποία θεωρεί πόρνη) και την κακομεταχειρίστηκε στο σπίτι. Η Μάργκαρετ έχει ήδη ειδοποιηθεί για την περίοδο της Κάρι, και πιστεύοντας η περίοδος ήταν τιμωρία από τή "Λάγνα σκέψη" της κόρης της, την κλειδώνει σε μια ντουλάπα και την αναγκάζει να προσευχηθεί.
Η Κάρι και ο Τόμι εκλέγονται στους τιμητικούς τίτλους, και στέφονται στη σκηνή. Τότε, στην πιο χαρούμενη στιγμή της ζωής της, η Κρις, κρυμμένη κάπου με τον Μπίλι, τραβάει το σκοινί δεμένο με τον κουβά αίματος λίγο πιο πάνω από τη σκηνή, και η Κάρι λούζεται στο αίμα. Το ακροατήριο αρχίζει να γελάει, και ο κουβάς πέφτει πάνω στον Τόμι, κτυπώντας τον κάνοντάς τον να χάσει τις αισθήσεις του. Η Έλεν με την Δις Ντέζαρντιν βγαίνουν στην σκηνή για να βοηθήσουν τη Κάρι, αλλά τότε ένα κύμα ενέργειας εξαπολύεται σε όλο το διακοσμημένο γυμναστήριο και περνάει από όλους. Η Δις Ντέζαρντιν νιώθει πως το κύμα προέρχεται από την ίδια την Κάρι πολύ αργά, όταν οι πόρτες στο γυμναστήριο κλείνουν από μόνες τους: η Κάρι παίρνει την εκδίκησή της.
Οι προβολείς αρχίζουν να πέφτουν και να σκορπίζουν σπίθες, αρχίζοντας ραγδαία μια φωτιά. Κάποιοι προσπαθούν να ξεφύγουν σκαρφαλώνοντας στην οροφή, αλλά η Κάρι στέλνει καρέκλες και τραπέζια πάνω τους, εμποδίζοντας την απόδρασή τους. Ο Ρόι και η Έλεν κουβαλούν τον Τόμι έξω από το γυμναστήριο, ενώ η Δις Ντέζαρντιν μαζεύει μαθητές για να αποδράσουν. Η Κάρι πλακώνει την Τίνα με τον πίνακα της καλαθόσφαιρας. Ο διευθυντής Μόρτον ανεβαίνει στην σκηνή και προσπαθεί να καθησυχάσει τους μαθητές, αλλά η Κάρι τον ηλεκτρίζει χρησιμοποιώντας το μικρόφωνο που κρατά. Το υδραυλικό σύστημα φωτιάς ενεργοποιείται και το πάτωμα ψεκάζεται με νερό. Η Κάρι σπάζει τον σωλήνα του συστήματος και προσπαθεί να ρίξει τον ηλεκτρικό πίνακα βαθμών. Η Δις Ντέζαρντιν, η τελευταία από την ομάδα μαθητών που αποδρούν, ουρλιάζει "Όλοι σας φύγετε από το πάτωμα" και σκαρφαλώνει σε μια καρέκλα στην διέξοδο εξαερισμού όπου κάποιου μαθητές απέδρασαν. Ο πίνακας πέφτει κάτω, και όλοι όσοι στέκονται ακόμη στο νερό, ηλεκτρίζονται. Η Κάρι βγαίνει έξω ήσυχα.
Η Κάρι και η Σου επισκέπτονται τον τάφο της Μάργκαρετ πριν φύγουν για τη Φλόριντα, όπου η Κάρι πρέπει να παραμείνει κρυμμένη. Η μοίρα της Κάρι μένει άγνωστη.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Τηλεταινίες Κατηγορία:Ταινίες του 2002 Κατηγορία:Αμερικανικές υπερφυσικές ταινίες τρόμου Κατηγορία:Αγγλόφωνες ταινίες Κατηγορία:Αμερικανικές υπερφυσικές θρίλερ ταινίες Κατηγορία:Ταινίες με θέμα το bullying Κατηγορία:Ταινίες με θέμα την παιδική κακοποίηση
Βιοαέριο
Το βιοαέριο αναφέρεται συνήθως σε ένα μείγμα διαφορετικών αερίων που παράγονται από την αποσύνθεση οργανικής ύλης απουσία οξυγόνου. Το βιοαέριο μπορεί να παραχθεί από ακατέργαστες πρώτες ύλες όπως τα αγροτικά απόβλητα, κοπριά, αστικά απόβλητα, φυτική ύλη, βοθρολύματα, πράσινα απόβλητα ή απορρίμματα τροφών. Είναι ανανεώσιμη πηγή ενέργειας και σε πολλές περιπτώσεις χρησιμοποιεί ένα πολύ μικρό αποτύπωμα άνθρακα.
Το βιοαέριο μπορεί να παραχθεί από αναερόβια πέψη με αναερόβια βακτήρια, που χωνεύει υλικά μέσα σε ένα κλειστό σύστημα, ή ζύμωση βιοδιασπάσιμων υλικών.
Το βιοαέριο είναι κυρίως μεθάνιο και διοξείδιο του άνθρακα  και μπορεί να έχει μικρές ποσότητες από υδρόθειο, υγρασία και σιλοξάνια. Τα αέρια μεθάνιο, υδρογόνο και μονοξείδιο του άνθρακα μπορούν να καούν ή να οξειδωθούν με οξυγόνο. Αυτή η ενεργειακή απελευθέρωση επιτρέπει στο βιοαέριο να χρησιμοποιηθεί ως καύσιμο· μπορεί να χρησιμοποιηθεί για οποιονδήποτε σκοπό θέρμανσης, όπως το μαγείρεμα. Μπορεί επίσης να χρησιμοποιηθεί σε μια μηχανή αερίου για να μετατρέψει την ενέργεια στο αέριο σε ηλεκτρισμό και θερμότητα.
Το βιοαέριο μπορεί να συμπιεστεί, με τον ίδιο τρόπο που συμπιέζεται το φυσικό αέριο σε συμπιεσμένο φυσικό αέριο και να χρησιμοποιηθεί για να παράσχει ενέργεια σε μηχανές οχημάτων. Στο Ενωμένο Βασίλειο, παραδείγματος χάρη, το βιοαέριο εκτιμάται να έχει τη δυνατότητα να αντικαταστήσει περίπου το 17% του καυσίμου οχημάτων. Πιστοποιείται ως ανανεώσιμο ενεργειακό υποκατάστατο σε κάποιες περιοχές του κόσμου. Το βιοαέριο μπορεί να καθαριστεί και να αναβαθμιστεί σε πρότυπα φυσικού αερίου, όταν γίνεται βιομεθάνιο.
Παραγωγή
Το βιοαέριο παράγεται ως αέριο χωματερής (LFG), παράγεται από βιοδιασπάσιμα απόβλητα στις χωματερές λόγω των χημικών αντιδράσεων και των μικροβίων, ή ως χωνεμένο αέριο με αναερόβιες πέψεις. Μια εγκατάσταση βιοαερίου είναι το όνομα που συνήθως δίνεται σε έναν αναερόβιο χωνευτήρα που επεξεργάζεται αγροτικά απόβλητα ή ενεργειακά φυτά. Μπορεί να παραχθεί χρησιμοποιώντας αναερόβιους χωνευτήρες (αεροστεγείς δεξαμενές με διαφορετικές ρυθμίσεις). Αυτές οι εγκαταστάσεις μπορούν να τροφοδοτηθούν με ενεργειακά φυτά όπως ενσίρωση καλαμποκιού ή βιοδιασπάσιμα απόβλητα, συμπεριλαμβανομένων λυματολάσπης και τροφικών αποβλήτων. Κατά τη διάρκεια της διεργασίας, οι μικροοργανισμοί μετασχηματίζουν τα απόβλητα της βιομάζας σε βιοαέριο (κυρίως μεθάνιο και διοξείδιο του άνθρακα) και χωνευμένο υλικό. Το βιοαέριο είναι ανανεώσιμη ενέργεια που μπορεί να χρησιμοποιηθεί για θέρμανση, ηλεκτρισμό και πολλές άλλες λειτουργίες που χρησιμοποιούν παλινδρομικές μηχανές εσωτερικής καύσης, όπως αεριομηχανές των GE Jenbacher ή Caterpillar. Άλλες μηχανές εσωτερικής καύσης όπως αεριοστρόβιλοι είναι κατάλληλοι για τη μετατροπή του βιοαερίου και σε ηλεκτρισμό και σε θερμότητα. Το χωνευμένο υλικό είναι το υπόλειμμα της οργανικής ύλης που δεν μετασχηματίστηκε σε βιοαέριο. Μπορεί να χρησιμοποιηθεί ως αγροτικό λίπασμα.
Υπάρχουν δυο βασικές διεργασίες: μεσόφιλη και θερμόφιλη χώνευση που εξαρτάται από τη θερμοκρασία. Σε πειραματική μελέτη στο Πανεπιστήμιο της Αλάσκας στο Φέρμπανκς, ένας χωνευτήρας 1000-λίτρων χρησιμοποιώντας ψυχρόφιλα που συλλέχτηκαν από "λάσπη μιας παγωμένης λίμνης στην Αλάσκα" παρήγαγε 200–300 λίτρα από μεθάνιο τη μέρα, περίπου 20%–30% της εξαγωγής από χωνευτήρια σε πιο θερμά κλίματα.
Αέριο χωματερών
Το αέριο χωματερών παράγεται από υγρά οργανικά απόβλητα που αποσυντίθενται κάτω από αναερόβιες συνθήκες σε μια χωματερή.
Τα απόβλητα επικαλύπτονται και συμπιέζονται μηχανικά από το βάρος των υλικών που αποτίθενται από πάνω. Αυτά τα υλικά αποτρέπουν την έκθεση σε οξυγόνο, επιτρέποντας στα αναερόβια μικρόβια να αναπτυχθούν. Έτσι, σχηματίζεται το αέριο και απελευθερώνεται αργά στην ατμόσφαιρα, αν δεν έχει ληφθεί μέριμνα για τη δέσμευση του αερίου. Το εκλυόμενο αέριο χωματερών με ανεξέλεγκτο τρόπο μπορεί να αποβεί επικίνδυνο, επειδή μπορεί να γίνει εκρηκτικό, όταν διαφεύγει από τη χωματερή και αναμειχθεί με οξυγόνο. Το κατώτερο εκρηκτικό όριο είναι 5% σε μεθάνιο και το ανώτερο 15% σε μεθάνιο.
Τεχνικά
Το βιοχημικά απαιτούμενο οξυγόνο (BOD) είναι ένα μέτρο της απαιτούμενης ποσότητας οξυγόνου από αερόβιους μικροοργανισμούς για να αποσυνθέσουν την οργανική ύλη σε ένα δείγμα νερού. Η γνώση της πυκνότητας της ενέργειας του χρησιμοποιούμενου υλικού στον βιοχωνευτήρα καθώς και το BOD για τα υγρά απόβλητα επιτρέπει τον υπολογισμό της ημερήσιας εξόδου ενέργειας από έναν βιοχωνευτήρα.
Από 1 kg βιοαποβλήτων κουζίνας, μπορεί να ληφθεί 0,45 m³ βιοαερίου. Η τιμή συλλογής βιοαποβλήτων από κατοικίες είναι περίπου €70 ανά τόνο
Σύσταση
Η σύσταση του βιοαερίου ποικίλει ανάλογα με την προέλευση της πρώτης ύλης της αναερόβιας χώνευσης. Το αέριο των χωματερών έχει συγκεντρώσεις μεθανίου, συνήθως, περίπου στο 50%. Προηγμένες τεχνολογίες επεξεργασίας απορριμάτων μπορούν να παραγάγουν βιοαέριο με 55%–75% μεθάνιο, που για αντιδραστήρες με ελεύθερα υγρά μπορεί να αυξηθεί σε 80%-90% μεθάνιο, χρησιμοποιώντας επιτόπιες τεχνικές καθαρισμού αερίου. Καθώς παράγεται, το βιοαέριο περιέχει υδρατμούς. Ο κλασματικός όγκος του υδρατμού είναι μια συνάρτηση της θερμοκρασίας του βιοαερίου· η διόρθωση του μετρούμενου όγκου του αερίου για το περιεχόμενο των υδρατμών και τη θερμική διαστολή γίνεται εύκολα μέσω απλών μαθηματικών, που δίνουν τον πρότυπο όγκο του ξηρού βιοαερίου.
Σε κάποιες περιπτώσεις, το βιοαέριο περιέχει σιλοξάνια. Αυτά σχηματίζονται από την αναερόβια αποσύνθεση υλικών που συνήθως βρίσκονται σε σαπούνια και απορρυπαντικά. Κατά τη διάρκεια της καύσης βιοαερίου που περιέχει σιλοξάνια, απελευθερώνεται πυρίτιο και μπορεί να συνδυαστεί με ελεύθερο οξυγόνο ή άλλα στοιχεία στο καύσιμο αέριο. Σχηματίζονται ιζήματα που περιέχουν κυρίως διοξείδιο του πυριτίου ή πυριτικά  και μπορεί να περιέχουν ασβέστιο, θείο, ψευδάργυρο, φώσφορο. Τέτοια ιζήματα λευκών ορυκτών συσσωρεύονται σε ένα πάχος επιφάνειας αρκετών χιλιοστών και πρέπει να αφαιρεθούν με χημικούς ή μηχανικούς τρόπους.
Υπάρχουν πρακτικές και οικονομικές διαθέσιμες τεχνολογίες για την αφαίρεση των σιλοξανίων και άλλων επιμολυντών του βιοαερίου.(σπασμένος σύνδεσμος)
Για 1000 kg (υγρού βάρους) εισαγωγής σε έναν τυπικό βιοχωνευτήρα, τα συνολικά στερεά μπορεί να είναι 30% του υγρού βάρους, ενώ τα πτητικά αιωρούμενα στερεά μπορεί να είναι το 90% των συνολικών στερεών. Η πρωτεΐνη μπορεί να είναι το 20% των πτητικών στερεών, οι υδατάνθρακες μπορεί να είναι το 70% των πτητικών στερεών και τέλος τα λιπαρά μπορεί να είναι το 10% των πτητικών στερεών.
Οφέλη
Στη Βόρεια Αμερική, η χρήση βιοαερίου μπορεί να παραγάγει αρκετή ενέργεια για να καλύψει μέχρι το 3% της ηλεκτρικής κατανάλωσης της ηπείρου. Επιπλέον, το βιοαέριο μπορεί να βοηθήσει δυνητικά στη μείωση της κλιματικής αλλαγής του πλανήτη. Υψηλά επίπεδα μεθανίου παράγονται όταν αποθηκεύεται κοπριά κάτω από αναερόβιες συνθήκες. Κατά τη διάρκεια της αποθήκευσης και όταν η κοπριά έχει εφαρμοστεί στο έδαφος, παράγεται επίσης υποξείδιο του αζώτου ως παραπροϊόν της διεργασίας απονίτρωσης. Το υποξείδιο του αζώτου είναι 320 φορές πιο δραστικό από το διοξείδιο του άνθρακα και το μεθάνιο 21 φορές πιο δραστικό από το διοξείδιο του άνθρακα.
Μετατρέποντας την κοπριά της αγελάδας σε μεθάνιο βιοαερίου μέσα από αναερόβια χώνευση, τα εκατομμύρια των βοοειδών στις ΗΠΑ μπορούν να παραγάγουν 100 δισεκατομμύρια κιλοβατώρες ηλεκτρισμού, αρκετή για να δώσει ενέργεια σε εκατομμύρια κατοικίες. Στην πραγματικότητα, μια αγελάδα μπορεί να παραγάγει αρκετή κοπριά σε μια μέρα ώστε να παραγάγει 3 κιλοβατώρες ηλεκτρισμού· μόνο 2,4 κιλοβατώρες απαιτούνται για την τροφοδοσία μιας απλής λάμπας των 100 βατ για μια ημέρα. Επιπλέον, μετατρέποντας την κοπριά των βοοδειών σε βιοαέριο αντί να αποσυντεθεί, τα αέρια της υπερθέρμανσης του πλανήτη μπορούν να μειωθούν κατά 99 εκατομμύρια μετρικούς τόνους ή 4%.
Εφαρμογές
Το βιοαέριο μπορεί να χρησιμοποιηθεί για παραγωγή ηλεκτρισμού σε εργασίες λυμάτων, σε μια αεριομηχανή συμπαραγωγής (CHP), όπου η αποβαλλόμενη θερμότητα από τη μηχανή χρησιμοποιείται άνετα για: θέρμανση του χωνευτήρα, μαγείρεμα, θέρμανση χώρου, θέρμανση νερού και διεργασίες θέρμανσης. Αν συμπιεστεί το βιοαέριο, μπορεί να αντικαταστήσει το συμπιεσμένο φυσικό αέριο για χρήση σε οχήματα, όπου μπορεί να τροφοδοτήσει μηχανές εσωτερικής καύσης ή κυψέλες καυσίμου και αντικαθιστά πολύ πιο αποτελεσματικά το διοξείδιο του άνθρακα από την κανονική χρήση σε επιτόπιες εγκαταστάσεις CHP.
Αναβάθμιση βιοαερίου
Το παραγόμενο ακατέργαστο βιοαέριο από τη χώνευση είναι προσεγγιστικά 60% μεθάνιο και 29% με ίχνη από · δεν είναι αρκετά υψηλής ποιότητας για να χρησιμοποιηθεί ως καύσιμο αέριο για μηχανήματα. Η διαβρωτική φύση του από μόνη της είναι αρκετή για να καταστρέψει το εσωτερικό μιας εγκατάστασης.
Το μεθάνιο στο βιοαέριο μπορεί να συμπυκνωθεί μέσα από μια αναβάθμιση του βιοαερίου στα ίδια πρότυπα όπως το ορυκτό φυσικό αέριο, που πρέπει να περάσει μέσα από μια διαδικασία καθαρισμού για να γίνει βιομεθάνιο. Αν το τοπικό δίκτυο αερίου το επιτρέπει, ο παραγωγός του βιοαερίου μπορεί να χρησιμοποιήσει τα δίκτυα διανομής του. Το αέριο πρέπει να είναι πολύ καθαρό για να φτάσει την ποιότητα του αγωγού και πρέπει να έχει τη σωστή σύσταση για να γίνει αποδεκτό από το δίκτυο διανομής. Θα πρέπει να αφαιρεθούν τα διοξείδιο του άνθρακα, νερό, υδρόθειο και σωματίδια.
Υπάρχουν τέσσερις κύριες μέθοδοι αναβάθμισης: πλύσιμο με νερό, προσρόφηση με εναλλαγή πίεσης, προσρόφηση σελέξολ (selexol adsorption) και επεξεργασία με αμίνες. Πέρα από αυτές τις μεθόδους, η χρήση τεχνολογίας διαχωρισμού μεμβράνης για την αναβάθμιση του βιοαερίου αυξάνεται και υπάρχουν ήδη αρκετές εγκαταστάσεις που λειτουργούν στην Ευρώπη και τις ΗΠΑ.
Η επικρατούσα μέθοδος είναι το πλύσιμο με νερό, όπου αέριο υψηλής πίεσης ρέει σε μια στήλη όπου το διοξείδιο του άνθρακα και άλλα ίχνη στοιχείων καθαρίζονται με άφθονο νερό που τρέχει αντίρροπα προς το αέριο. Αυτή η διάταξη μπορεί να δώσει 98% μεθάνιο με εγγύηση των κατασκευαστών για μέγιστη απώλεια μεθανίου μέχρι 2% στο σύστημα. Καταναλώνεται χοντρικά μεταξύ 3% και 6% της συνολικής εξερχόμενης ενέργειας σε αέριο για να εκτελεστεί η αναβάθμιση του βιοαερίου.
Έγχυση βιοαερίου στο δίκτυο αερίου
Οι εγχύσεις σε δίκτυο αερίου περιλαμβάνουν και το βιοαέριο. Μέχρι την ανακάλυψη της μικροσυμπαραγωγής θερμότητας και ηλεκτρισμού τα δύο τρίτα όλης της ενέργειας που παραγόταν από αναερόβια χώνευση χανότανε (ως θερμότητα), αλλά χρησιμοποιώντας το δίκτυο μεταφοράς του αερίου στους καταναλωτές, ο ηλεκτρισμός και η θερμότητα μπορούν να χρησιμοποιηθούν για επιτόπια παραγωγή. Αυτό έχει ως αποτέλεσμα τη μείωση των απωλειών στη μεταφορά της ενέργειας. Οι τυπικές απώλειες ενέργειας στα συστήματα μεταφοράς στο φυσικό αέριο ποικίλουν από 1% έως 2%. Οι τρέχουσες απώλειες ενέργειας σε μεγάλα ηλεκτρικά συστήματα ποικίλουν από 5% έως 8%.
Το βιοαέριο στις μεταφορές
Το βιοαέριο αν συμπυκνωθεί και συμπιεστεί, μπορεί να χρησιμοποιηθεί σε μεταφορές οχημάτων. Το συμπιεσμένο βιοαέριο χρησιμοποιείται πλατιά στη Σουηδία, στην Ελβετία και τη Γερμανία. Ένα τρένο με βιοαέριο, με το όνομα Biogaståget Amanda (Το τρένο βιοαερίου Αμάντα), κυκλοφορεί στη Σουηδία από το 2005. Το βιοαέριο τροφοδοτεί αυτοκίνητα. Το 1974, μια βρετανική ταινία με τίτλο Sweet as a Nut έδινε λεπτομέρειες για τη διεργασία παραγωγής βιοαερίου από κοπριά γουρουνιών και έδειχνε πώς να τροφοδοτηθεί μια προσαρμοσμένη μηχανή καύσης. Το 2007, περίπου 12.000 οχήματα τροφοδοτούνταν με αναβαθμισμένο βιοαέριο παγκοσμίως, κυρίως στην Ευρώπη.
Μετρήσεις σε περιβάλλοντα βιοαερίου
Το βιοαέριο είναι μέρος της κατηγορίας των υγρών αερίων και αερίων συμπύκνωσης που περιλαμβάνει ομίχλη ή σταγονίδια στη ροή του αερίου. Η ομίχλη ή τα σταγονίδια είναι κυρίως ατμοί νερού που συμπυκνώνονται στις πλευρές των σωλήνων ή στοιβάδων κατά τη διάρκεια της ροής του αερίου. Τα περιβάλλοντα βιοαερίου περιλαμβάνουν χωνευτήρες απόνερων, χωματερών και τροφοδοσίας ζώων.
Υπερηχητικοί μετρητές ροής είναι ένα είδος από τις λίγες συσκευές που μπορούν να μετρήσουν σε ατμόσφαιρα βιοαερίου. Οι περισσότεροι μετρητές θερμικής ροής δεν μπορούν να δώσουν αξιόπιστα δεδομένα, επειδή η υγρασία προκαλεί σταθερές αναγνώσεις υψηλής ροής και συνεχείς απότομες ανόδους ροής, αν και υπάρχουν μετρητές ροής θερμικής μάζας με εισαγωγή μοναδικού σημείου ικανοί να παρακολουθήσουν με ακρίβεια τις ροές βιοαερίου με ελάχιστη πτώση πίεσης. Μπορούν να χειριστούν διακυμάνσεις υγρασίας που συμβαίνουν στο ρεύμα ροής, λόγω των ημερήσιων και εποχικών διακυμάνσεων της θερμοκρασίας και αξιολογούν την υγρασία στο ρεύμα ροής για να παραγάγουν μια τιμή ξηρού αερίου.
Νομοθεσία
Οι ΗΠΑ νομοθέτησαν κατά του αερίου των χωματερών, επειδή περιέχει πτητικές οργανικές ενώσεις (VOC). Στις ΗΠΑ απαιτείται οι ιδιοκτήτες χωματερών να εκτιμούν την ποσότητα των εκπεμπόμενων οργανικών ενώσεων (NMOCs) πλην μεθανίου. Αν οι εκτιμώμενες εκπομπές NMOC υπερβαίνουν τους 50 τόνους τον χρόνο, οι ιδιοκτήτες των χωματερών απαιτείται να συλλέγουν το αέριο και να το επεξεργάζονται για να αφαιρέσουν τα υπάρχοντα NMOCs. Η επεξεργασία των αερίων των χωματερών γίνεται συνήθως με καύση. Λόγω της μεγάλης απόστασης των θέσεων των χωματερών, μερικές φορές δεν είναι οικονομικά δυνατή η παραγωγή ηλεκτρισμού από το αέριο.
Προβλήματα βιοαερίου
Οι κίνδυνοι του βιοαερίου είναι βασικά παρόμοιοι με αυτούς του φυσικού αερίου, αλλά με τον πρόσθετο κίνδυνο από την τοξικότητα του κλάσματος του υδροθείου του. Το βιοαέριο μπορεί να γίνει εκρηκτικό, όταν αναμειχθεί ένα μέρος βιοαερίου με 8-20 μέρη αέρα. Όταν η δεξαμενή είναι ανοικτή για καθάρισμα ή εργασίες επισκευής πρέπει να αποφεύγονται γυμνές φλόγες, σπίθες και κάπνισμα. Αν απαιτείται φως πρέπει να χρησιμοποιηθεί ένας φακός ή ανακλώμενο ηλιακό φως σε καθρέπτη. Οι διαρροές βιοαερίου μυρίζουν ως σάπια αυγά (υδρόθειο). Αν κάποιος εισέρχεται σε έναν χωνευτήρα βιοαερίου, πρέπει να έχει πάντα κάποιον μαζί του για την περίπτωση που θα σταματήσει να αναπνέει επαρκώς λόγω της χαμηλής λήψης οξυγόνου.
Είναι σημαντικό ένα σύστημα βιοαερίου να μην έχει ποτέ αρνητική πίεση επειδή αυτό μπορεί να προκαλέσει έκρηξη ή να σκοτώσει τα βακτήρια πέψης. Αρνητική πίεση αερίου μπορεί να συμβεί αν αφαιρεθεί ή διαρρεύσει υπερβολικό αέριο. Γι' αυτό, το βιοαέριο δεν πρέπει να χρησιμοποιείται σε πιέσεις κάτω από μια στήλη 2,5cm νερού, μετρημένη από πιεσόμετρο.
Συχνοί έλεγχοι διαρροής πρέπει να εκτελούνται σε ένα σύστημα βιοαερίου. Αν μυριστεί βιοαέριο οπουδήποτε, θα πρέπει να ανοιχθούν αμέσως παράθυρα και πόρτες. Αν υπάρξει φωτιά, το αέριο θα πρέπει να κλειστεί από τη βάνα του συστήματος βιοαερίου.
Εξωτερικοί σύνδεσμοι
Κατηγορία:Αέρια Κατηγορία:Βιοενέργεια Κατηγορία:Βιοκαύσιμα Κατηγορία:Βιοτεχνολογία Κατηγορία:Βιοδιάσπαση Κατηγορία:Αναερόβια πέψη
Μάνφρεντ Σέφερ
Ο Μάνφρεντ Σέφερ (Manfred Schäfer, 12 Φεβρουαρίου 1943 -28 Μαρτίου 2023) ήταν διεθνής Αυστραλός ποδοσφαιριστής που αγωνιζόταν ως αμυντικός.
Βιογραφικό
Γεννήθηκε στις 12 Φεβρουαρίου του 1943 στο Καλίνινγκραντ και μετανάστευσε στην Αυστραλία σε ηλικία 14 χρονών. Ήταν μέλος της Εθνικής Αυστραλίας στο Μουντιάλ του 1974, με την οποία είχε 73 συμμετοχές και 1 γκολ, από το 1967 μέχρι το 1974 οπότε και αποσύρθηκε. Ως ποδοσφαιριστής αγωνίστηκε στην Blacktown City Demons (1960-63) και την Σαιν Τζόρτζ Μπούνταπεστ (1965-75).
Αργότερα ακολούθησε προπονητική καριέρα. Οι σημαντικότεροι σύλλογοι όπου εργάστηκε ήταν οι Ολυμπίκ Σίντνεϊ, Κροατία Σίντνεϊ και Μαρκόνι Στάλιονς.
Απεβίωσε στις 28 Μαρτίου 2023
Πηγές
Κατηγορία:Αυστραλοί ποδοσφαιριστές Κατηγορία:Αμυντικοί ποδοσφαιριστές Κατηγορία:Ποδοσφαιριστές Παγκοσμίου Κυπέλλου 1974
Smiley
thumb Το smiley, ή το χαμογελαστό πρόσωπο, είναι μια τυποποιημένη αντιπροσώπευση ενός χαμογελαστού ανθρώπινου προσώπου, που αντιπροσωπεύεται συνήθως ως κίτρινος κύκλος με δύο τελείες που αντιπροσωπεύουν τα μάτια και μισό κύκλο που αντιπροσωπεύει το στόμα. Το «smiley» επίσης μερικές φορές χρησιμοποιείται ως γενικός όρος για οποιοδήποτε emoticon.
Προέλευση
Ο Ντέιβιντ Στερν της David Stern Inc., ένα διαφημιστικό πρακτορείο με έδρα το Σιάτλ, υποστήριξε επίσης ότι έχει εφεύρει το smiley. Ο Στερν σύμφωνα με τις υπάρχουσες πληροφορίες ανέπτυξε την έκδοσή του το 1967 ως τμήμα μιας διαφημιστικής εκστρατείας για την Washington Mutual, αλλά λέει ότι δεν σκέφτηκε να το καταθέσει ως εμπορικό σήμα.
Εκλαΐκευση
Το γραφικό διαδόθηκε στις αρχές της δεκαετίας του 1970 από Bernard και Murray Spain, οι οποίοι το εκμεταλλεύτηκαν σε μια εκστρατεία για να πωλήσουν καινοτόμα αντικείμενα. Οι δυο τους παρήγαγαν κουμπιά καθώς επίσης και κούπες καφέ, μπλούζες, αυτοκόλλητα προφυλαχτήρων και πολλά άλλα στοιχεία με το σύμβολο και τη φράση «"Have a happy day"» («Να έχεις μια ευτυχισμένη μέρα», επινοημένη από τον Gyula Bogar). Μπορεί να παρουσιάσει πολλά διαφορετικά συναισθήματα.
Το smiley κατά ένα μεγάλο μέρος συνδέεται στο Ηνωμένο Βασίλειο με την κουλτούτα της acid house μουσικής που προέκυψε κατά τη διάρκεια του δεύτερου «καλοκαιριού της αγάπης» προς το τέλος της δεκαετίας του '80, και συχνά χρησιμοποιήθηκε ως χαραγμένο λογότυπο στα χαπάκια Ecstasy.
Το όνομα Smiley δόθηκε από τον Franklin Loufrani το 1971. Ο Franklin Loufrani είναι επικεφαλής της Smileyworld Ltd, μιας εταιρείας που έχει ως αποστολή της να κάνει τον κόσμο ένα πιο ευχάριστο μέρος για να ζει κανείς. Το όνομά της, Smiley, πουλήθηκε σε όλο τον κόσμο σε διάφορες επιχειρήσεις lifestyle. Οι σχεδιαστές της δημιουργούν συνεχώς πολύ πρωτοποριακά προϊόντα, τα οποία μπορεί κανείς να δει στις κατηγορίες Smiley Collection και  Smiley Beauty.
H συγκεκριμένη μάρκα χρησιμοποιεί οργανικό βαμβάκι για να προστατεύσει το περιβάλλον και τους ανθρώπους που ζουν από την καλλιέργειά του. Το 10% των εσόδων προσφέρονται στο φιλανθρωπικό ίδρυμα Smiley World Association, το οποίο δραστηριοποιείται κοινωνικά σε διάφορες χώρες. Το μότο της είναι "Μοιραστείτε το χαμόγελό σας με αυτούς που το έχουν ανάγκη".
Το 1997, ο γιος του Franklin, ο Nicolas Loufrani, ξεκίνησε τη δημιουργία ενός νέου κόσμου με εικόνες βασισμένες στο αρχικό λογότυπο Smiley. Σήμερα χρησιμοποιούνται πάνω από 1200 εικόνες ως κομμάτι της εταιρείας που ονομάζεται Smileyworld. Αυτή η εταιρεία βασίζεται σε μία ιδέα επικοινωνίας που στοχεύει στο να βοηθήσει τους ανθρώπους να επικοινωνήσουν καλύτερα μέσα από διάφορα προϊόντα κοινωνικής έκφρασης (ευχετήριες κάρτες, δώρα...). Υπάρχει επίσης εκπαιδευτικό υλικό με βιβλία, παιχνίδια, διαδραστικά προϊόντα, καθώς και μια πολύ διασκεδαστική συλλογή lifestyle για παιδιά (ρούχα, αξεσουάρ...)
Νομικά
Το όνομα Smiley αποτελεί καταχωρημένο εμπορικό σήμα από το 1971. Το όνομα και το λογότυπο Smiley είναι καταχωρημένα και χρησιμοποιούνται σε περισσότερες από 100 χώρες για 25 κατηγορίες προϊόντων και υπηρεσιών. Περισσότερα από 1200 εικονίδια Smiley είναι καταχωρημένα στη Βιβλιοθήκη του Κογκρέσου στην Ουάσινγκτον και προστατεύονται από την Παγκόσμια Σύμβαση περί Πνευματικής Ιδιοκτησίας. Τα τελευταία 10 χρόνια η Smileyworld Ltd έχει υπογράψει περισσότερες από 800 συμβάσεις για την παραχώρηση της άδειας χρήσης παγκοσμίως και ασκεί τα δικαιώματά της στις περισσότερες κατηγορίες προϊόντων και υπηρεσιών σε όλες τις σημαντικές χώρες των 5 ηπείρων. Η Smileyworld Ltd συνεργάζεται με περισσότερες από 60 νομικές εταιρείες για να προστατεύει την πνευματική της ιδιοκτησία. -->
Παραπομπές
Κατηγορία:Σύμβολα
Επαρχία Σουσί
Η Επαρχία Σούσι (αρμενικά: Շուշի) είναι επαρχία της Δημοκρατίας του Αρτσάχ. Ενώ η επαρχία είναι de facto τμήμα του Αρτσάχ, η Δημοκρατία έχει περιορισμένη διεθνή αναγνώριση και το έδαφος της επαρχίας είναι, de jure, μέρος της Δημοκρατίας του Αζερμπαϊτζάν. Η επαρχία έχει 7 κοινότητες από τις οποίες η 1 θεωρείται αστική και οι 6 είναι αγροτικές. Το Σούσι καταλήφθηκε στις 8 Νοεμβρίου 2020 και το χωριό Καριντάκ καταλήφθηκε στις 9 Νοεμβρίου 2020 από τον στρατό του Αζερμπαϊτζάν μετά τη μάχη της Σούσα.
Παραπομπές
Κατηγορία:Δημοκρατία του Αρτσάχ
Θώρα Μπερτς
Η Θώρα Μπερτς (Thora Birch, 11 Μαρτίου 1982) είναι Αμερικανίδα ηθοποιός. Η Θώρα είναι επίσης πρώην παιδί-αστέρας, ως πρωταγωνίστρια σε επιτυχίες της δεκαετίας του '90 όπως Now and Then (Αξέχαστες Μέρες), Hocus Pocus (Χόκους Πόκους: Οι Τρεις Μάγισσες) και το Monkey Trouble (Μαϊμουδομπελάδες).
Η Θώρα ξεκίνησε να παίζει σε ωριμότερες ταινίες το 1999 με την μεγάλη επιτυχία American Beauty και απέσπασε κριτικούς επαίνους για τον πρωταγωνιστικό της ρόλο στην ταινία του 2001 Ghost World (Φαντάσματα εφηβείας).
Το μικρό της όνομα είναι μορφή του ονόματος Θωρ, Θεού του ουρανού και της βροντής στη Σκανδιναβική μυθολογία.